Friedrich von Lütke

Krahv (a-st 1866) Friedrich Benjamin von Lütke (Venemaal tuntud kui Fjodor Petrovitš Litke, vene keeles Фёдор Петрович Литке; 28. september 1797 Peterburi – 20. august 1882 Peterburi) oli saksa päritolu Vene meresõitja, admiral, geograaf, kirjanik, Tallinna sõjakuberner ja Avanduse mõisnik Virumaal.

Elulugu
Friedrich Benjamin Lütke sündis venestunud sakslaste peres. Tema Dresdenis sündinud vanaisa Johann Lütke oli 1745. aastal Saksamaalt Moskvasse asunud vaimulik.

1813. aastal sooritas Friedrich Benjamin Lütke mereväeohvitseri eksamid ning osales Kuuendas koalitsioonisõjas Danzigi piiramisel.

1817–1819 osales koos Ferdinand von Wrangelliga Vassili Golovnini ümbermaailmareisil.

1821–1824 juhtis ekspeditsiooni Novaja Zemlja kaardistamiseks ja uuris Põhja-Jäämerd.

1826–1829 juhtis ümbermaailmareisi luubil Senjavin, uuris selle vältel Karoliine ja mitmeid teisi saari. Lisaks uuris ta Kamtšatka rannikut ning koostas Beringi mere ülevaate.

1845. aastal asutas Vene Geograafia Seltsi koos Ferdinand von Wrangelli ja Karl Ernst von Baer, Friedrich Georg Wilhelm Struve, Gregor von Helmerseni, Alexander Theodor von Middendorffiga ning sealne viitsepresident aastatel 1845–1849 ja 1857–1872.

1849. aastal ostis ta haagikohtunik Theodor von Schwebsilt 110 000 rubla eest Avanduse mõisa koos Orguse karjamõisaga.

1850–1853 oli ta Tallinna sõjakuberner ja Tallinna sadama kõrgeim komandör ning 1853–1856 Kroonlinna sadama peakomandör.

1864–1881 Peterburi Teaduste Akadeemia president.

1866. aastal sai Lütke Venemaa krahvitiitli.

Auastmed
 Aasta Kuupäev Auaste  29. mai gardemariin  26. september mitšman  26. juuli leitnant  1. veebruar kaptenleitnant  22. september 1. järgu kapten  24. juuni kontradmiral svita  6. detsember viitseadmiral  27. märts admiral

Autasud
Venemaa autasud
40px Püha Anna ordeni IV klass (1813)
40px Püha Anna ordeni III klass (25. oktoober 1819)
40px Püha Anna ordeni II klass (22. oktoober 1829)
40px Püha Georgi ordeni IV klass (30. jaanuar 1830)
40px Püha Vladimiri ordeni III klass (25. detsember 1831)
40px Püha Stanislavi ordeni I klass (25. august 1838)
40px Püha Anna ordeni I klass (6. detsember 1840)
40px| Valge Kotka orden (30. juuni 1846)
40px Püha Vladimiri ordeni II klass (19. oktoober 1847)
40px Püha Aleksander Nevski orden (22. august 1852, briljandid 1. jaanuar 1858)
40px Püha Vladimiri ordeni I klass (26. september 1863)
40px Püha Andreas Esmakutsutu orden (1. jaanuar 1870, briljandid 1. I 1876)

Välismaa autasud
40px Preisimaa Punase Kotka ordeni II klass (20. august 1835, koos tähega)
40px Madalmaade Madalmaade Lõvi orden (26. juuli 1841)
40px Taani Dannebrogi ordeni I klass (25. oktoober 1845)
40px Sitsiilia Püha Januariuse orden (15. märts 1846)
40px Saksi-Altenburgi Saksi-Ernestiinide Kojaordeni I klass (10. mai 1846)
40px Prantsusmaa Auleegioni ordeni ohvitseririst (10. juuni 1846)
40px Württembergi Krooni ordeni I klass (10. september 1846)
40px Preisimaa Punase Kotka ordeni I klass (5. oktoober 1846)
40px Hannoveri Welfi ordeni suurrist (15. mai 1847)
40px Saksi-Weimar-Eisenachi Valge Pistriku Kojaorden (20. september 1847)

Muud autasud

 Tartu Ülikooli auliige (14. detsember 1852)

Perekond
Tema vanemad olid Moskvas sündinud tõeline riiginõunik, Peterburi tollidirektor Peter August von Lütke (1750–1808) ja Anna Dorothea Engel, kes oli Königsbergi ülikooli lõpetanud sõjaväearst Johann Heinrich Gottlieb Engeli (surn.1785) tütar ja Krimmi Feodossija linnapea, senaatori ja Riiginõukogu liikme Theodor Engeli (1769–1837) õde. Friedrich Benjamini vend Alexander (1798–1851) oli mereväelane ja riiginõunik, ning õde Anna Venemaa välisminister Nicholas de Giersi (1820–1895) ema ja Eestimaa asekuberneriks olnud Alexander Giersi (sünd.1861) vanaema.

Friedrich Benjamin von Lütke abiellus 1835 Julie Brownega (1809–1843), kes oli inglise mereväeohvitseri William Browne'i tütar ja olnud 1832–35 suurvürstinna Aleksandra kasvatajanna. Abielust sündisid:
Konstantin Peter von Lütke (1837–1892; ru), mereväelane (kontradmiral, 1888), mereministeeriumi agent Austrias ja Itaalias, osales 1854 fregati Aurora junkruna Krimmi sõja Petropavlovski piiramisel.
Nikolai Johann von Lütke (1839–1887), riiginõunik ja kammerhärra, kelle poegadest Friedrich (1866–1912) oli 2. järgu kapten kaardiväe ekipaažis ja abielus vürst Aleksandr Suvorovi tütretütrega, ning Avanduse mõisas sündinud Konstantin (1873–1915) Preobraženski kaardiväepolgu polkovnik ja kindrali, krahv Eduard Totlebeni (1818–1884) väimees.

Teosed
pisi|center|400px|Avanduse mõisa peahoone
 (vene keeles)
 (vene keeles)
 (Reisikirja prantsuskeelne esitrükk) teavik , digitaalselt: 1.osa 2.osa 3.osa
 (vene keeles)
 (inglise keeles)

Viited

Kirjandus

Välislingid

Elulugu (vene keeles)
Väljavõtted Lütke reisiraamatust (Heinrich von Kittlitzi (1799–1874) ja Tartus sündinud Alexander Postelsi (1801–1871) joonistega)

Kategooria:Baltisaksa maadeavastajad
Kategooria:Baltisaksa kirjanikud
Kategooria:Baltisaksa sõjaväelased
Kategooria:Baltisaksa teadlased
Kategooria:Eestimaa mõisnikud
Kategooria:Eesti polaaruurijad
Kategooria:Kroonlinna sadama peakomandörid
Kategooria:Tallinna sadama peakomandörid
Kategooria:Vene Tallinna sõjakubernerid
Kategooria:Venemaa geograafid
Kategooria:Venemaa keisririigi admiralid
Kategooria:Venemaa keisririigi Riiginõukogu liikmed
Kategooria:Venemaa kirjanikud
Kategooria:Venemaa maadeavastajad
Kategooria:Venemaa polaaruurijad
Kategooria:Punase Kotka I klassi ordeni kavalerid
Kategooria:Punase Kotka II klassi ordeni kavalerid
Kategooria:Püha Aleksander Nevski ordeni kavalerid
Kategooria:Püha Georgi IV klassi ordeni kavalerid
Kategooria:Püha Vladimiri I klassi ordeni kavalerid
Kategooria:Püha Vladimiri II klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Anna I klassi ordeni kavalerid
Kategooria:Püha Anna II klassi ordeni kavalerid
Kategooria:Püha Anna III klassi ordeni kavalerid
Kategooria:Püha Stanislavi I klassi ordeni kavalerid
Kategooria:Püha Stanislavi III klassi ordeni kavalerid
Kategooria:Sündinud 1797
Kategooria:Surnud 1882